கேள்வி: உமாபதி சிவாசாரியர் பற்றி விளக்கவும்.
பதில்: உமாபதி சிவாசாரியர் () சைவ சித்தாந்தம் நூலாசிரியர்களுள் முக்கியமானவர். நாயன்மார்களுக்குப் பின் சைவ சித்தாந்தக் கோட்பாடுகளைப் பரப்பியவர்களுள் முக்கியமானவராக இவர் விளங்குகிறார். சைவர்களால் சந்தான குரவர்கள் எனப் போற்றப்படும் நால்வருள் இவரும் ஒருவர். மெய்கண்ட சாத்திரங்கள் எனப்படும், சைவ சித்தாந்த நூல்கள் பதினான்கில் சிறிதும் பெரிதுமான எட்டு நூல்களை இயற்றியவர் இவரே.
கேள்வி: உமாபதி சிவாசாரியர் - இளமைக் காலம் என்பது என்ன?
பதில்: பொது ஊழி 13ம் நூற்றாண்டு இறுதிப்பகுதியிலும், 14ம் நூற்றாண்டு முற் பகுதியிலும் வாழ்ந்த இவர் சிதம்பரம் தில்லைவாழ் அந்தணர் மரபில் பிறந்தவர். இவர் மெய்கண்ட தேவர் மாணவரான மறைஞானசம்பந்தர் குருவாகக் கொண்டு அவரிடம் சைவ நூல்களைப் பயின்றவர்.